ฤทธิ์พายุหมุน พัดต้นไม้ใหญ่โค่นขวางถนนสุขุมวิท รถติดนับชั่วโมง
เมื่อเวลา 14.00 น. วันที่ 9 ต.ค. 2559 ผู้สื่อข่าวได้รับแจ้งเหตุความเสียหาย หลังจากถูกพายุหมุนพัดกระหน่ำในเขต อ.เมือง จ.จันทบุรี โดยเฉพาะพื้นที่บ้านคมบาง ม.2 ต.คมบาง อ.เมือง จ.จันทบุรี แรงลมได้พัดต้นไม้ขนาดใหญ่ร่องกลางถนนหมายเลข 3 (สุขุมวิท) จันทบุรี-ตราด ช่วงบริเวณคลองนาป่า โค้งโรงน้ำแข็งคมบาง ล้มหักโค่นขวางเส้นทางฝั่งขาเข้าตัวเมืองจันทบุรี ส่งให้การจราจรมุ่งหน้าเข้าตัวเมือง ที่มีปริมาณรถมากในช่วงวันหยุดติดขัดยาวกว่า 1 กิโลเมตร เป็นเวลานานนับชั่วโมง ,เบื้องต้น เจ้าหน้าที่กู้ภัยสมาคมสว่างกตัญญูธรรมสถาน จันทบุรี ได้นำรถอุปกรณ์ตัดถ่างเดินทางเข้าตัดต้นคูน ขนาดใหญ่ 2 ต้น ที่ล้มขวางเส้นทางเพื่อเคลียร์การจราจร ก่อนที่เจ้าหน้าที่ตำรวจงานจราจร สภ.เมืองจันทบุรี และตำรวจทางหลวงจะเข้ามาอำนวยความสะดวกในเวลาต่อมา,นอกจากนี้ ยังมีบ้านเรือนประชาชนที่อยู่บริเวณใกล้เคียงได้รับความเสียหาย โดยเฉพาะห้องเช่าเลขที่ 28 ม.2 ต.คมบาง ที่มีนายเย็น แซ่อุ่น อายุ 64 ปี ผู้เช่า ได้พักอาศัยอยู่ขณะเกิดเหตุ ซึ่งนายเย็น เล่าให้ฟังว่า ขณะเกิดเหตุตนเองพร้อมด้วยหลานชายได้พักอาศัยอยู่ในห้อง ไม่นานได้เกิดลมพายุที่มีลักษณะหมุน โหมกระหน่ำพัดต้นไม้ร่องกลางถนนล้มโค่นลงขวางเส้นทาง เคราะห์ดี จังหวะนั้นไม่มีรถยนต์วิ่งผ่านมา แต่แรงลม ทำให้โครงเหล็กเต็นท์จอดรถหน้าบ้านพังลงมาทับรถยนต์กระบะมาสด้า สีบรอนซ์ทอง หมายเลขทะเบียน บพ 2310 จันทบุรี และโต๊ะหินอ่อนของตนเองได้รับความเสียหาย หลังคาปลิวหลุดหายบางส่วน ส่วนตนเองและหลานชายไม่ได้รับบาดเจ็บแต่อย่างใด นอกจากนี้ ยังมีบ้านเรือนประชาชนใกล้เคียงอีก 4 หลัง หลังคาได้รับความเสียหายอีกเล็กน้อยเช่น,อย่างไรก็ตาม สถานีอุตุนิยมวิทยา จันทบุรี ได้รายงานสภาพอากาศของ จ.จันทบุรี โดยทั่วไป จะยังคงมีฝนตกเล็กน้อยส่วนมากตามที่ลาดเชิงเขารับลม และบริเวณชายฝั่ง ส่วนสถานการณ์น้ำทั่วไปยังคงปกติ.
เกิดพายุหมุนในพื้นที่บ้านคมบาง เมืองจันทบุรี พัดกระหน่ำต้นไม้โค่นขวาง สุขุมวิท จราจรติดขัดนานนับชั่วโมง มีบ้านเรือนได้รับความเสียหาย 
พายุหมุน,จันทบุรี,บ้านคมบาง,คมบาง,ต้นไม้โค่น,ต้นไม้ล้มขวางถนน,สุขุมวิท,รถติด,จราจรติดขัด,บ้านเรือน,ความเสียหาย